CELEX: 62019TN0794
Language: el
Date: 2019-11-15 00:00:00
Title: Υπόθεση T-794/19: Προσφυγή της 15ης Νοεμβρίου 2019 – Set κατά Επιτροπής

13.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/52
            
         
      Προσφυγή της 15ης Νοεμβρίου 2019 – Set κατά Επιτροπής
      (Υπόθεση T-794/19)
      (2020/C 10/63)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Set SpA (Μιλάνο, Ιταλία) (εκπρόσωποι: N. Aicardi, T. Ferrario και M. Vasari, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση, με την οποία η Επιτροπή αποφάσισε να μην προβάλει αντιρρήσεις κατά της «Τροποποιήσεως του μηχανισμού αποζημιώσεως επάρκειας ισχύος. Θέσπιση περιβαλλοντικών όρων», κρατική ενίσχυση SA.53821 (2019/N)·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει έναν και μοναδικό λόγο, ο οποίος αντλείται από παράβαση του άρθρου 108, παράγραφος 2, ΣΛΕΕ, με βάση τα προβλεπόμενα στα άρθρα 4 και 6 του κανονισμού (ΕΕ) 2015/1589 (1), περί λεπτομερών κανόνων για την εφαρμογή της επίσημης διαδικασίας έρευνας στο πλαίσιο εξετάσεως της συμβατότητας μέτρου με την εσωτερική αγορά εκ μέρους της Επιτροπής.
      
                  —
               
               
                  Συναφώς, η προσφεύγουσα προβάλλει τις πτυχές και τα αποτελέσματα του ανοίγματος της αγοράς παραγωγής ηλεκτρικού ρεύματος σε νέες μονάδες παραγωγής οι οποίες δεν έχουν λάβει άδεια, τα οποία, κατ’ αυτήν, η Επιτροπή δεν αξιολόγησε δεόντως, σημειώνει δε ότι η Επιτροπή παρέλειψε εξ ολοκλήρου να αξιολογήσει ή αξιολόγησε εσφαλμένα και άλλες πτυχές του θεσμικού πλαισίου οι οποίες τροποποιήθηκαν.
               
            
         (1)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).